
			XESÚS RESUCITADO REGÁLANOS
…un Rabaño, un Pastor, unha Voz


1. VER: O oficio de pastor
-Nas nosas aldeas todos coñecemos a pastores de ovellas. 
-Tamén na época de Xesús había en Israel rabaños de ovellas, era un pobo de pastores, pero habíaos bos e malos. -Xn 10, 27, As ovellas coñécenme:  

 Cal é a tarefa do pastor? A onde as levan?
Como as guían? Coñecerán os seus nomes e os seus hábitos?

2. XULGAR: Os regalos do Resucitado  
-No evanxeo de hoxe, Xesús dinos que el é o pastor, “coñezo ás miñas ovellas e elas séguenme, doulles a vida eterna e ninguén as arrebatará da miña man”. Claro que iso lle custou a súa vida. 
QUE NOS QUERE DICIR? 
- Xesús Resucitado regálanos un Rabaño: 
*É o rabaño da Igrexa, o rabaño da comunidade onde cabemos “todos, todos, todos”, que está unida por Xesús, e nela recibimos o perdón, o alimento da eucaristía, o testemuño de fe dos que nos rodean acompañan e coidan. 
- Xesús Resucitado regálanos un Pastor: 
*Ese Pastor é Xesús que nos salva, é a nosa luz, dá a Vida por nós, con El non podemos temer. Son tamén os sacerdotes que nos acompañan e coidan. E rezamos polo Pastor da Igrexa que sairá elixido en conclave. 
- Xesús Resucitado regálanos unha Voz: 
* É a súa Voz que debemos coñecer, escoitar e seguir. A súa Voz seguímola escoitando no Evanxeo que nos marca o camiño para seguir. O Señor é o meu pastor, 

                                   Vives estes agasallos do Resucitado? Como?

3. ACTUAR: Necesítanse pastores
-Necesitamos persoas que nos leven a Deus, que nos axuden a coñecelo e a querelo, que nos fagan fortes na fe. 
-Chamamos tamén pastores aos bispos e sacerdotes: O báculo do bispo aseméllase ao caxato que utilizan os pastores para guiar con agarimo e amor as súas ovellas. Felicitade hoxe ao sacerdote (ou sacerdotes) da túa parroquia e #agradecer con el porque nos axuda a crer e amar a Xesús. 
-Todos somos uns pouco pastores cando coidamos os demais e lles  damos vida: aos máis pequenos, enfermos…Agradece a presenza dos bos pastores na túa vida: sacerdotes, catequistas, pais, educadores. 
-Facede un mural coa frase “O Señor é o meu Pastor”. Debuxamos a Xesús Bo Pastor e a cada neno dámoslle unha ovella para poñelas no ofertorio á beira de Xesús para que nos coide e o sigamos.. 

                                             Que podemos facer? 
LECTURAS
FEITOS DOS APÓSTOLOS 13, 14. 43-52: Sabede que nos dedicamos aos xentís, nós e o Espírito Santo.

Naqueles días, Paulo e Bernabé continuaron desde Perxe e chegaron a Antioquía de Pisidia. O sábado entraron na sinagoga e tomaron asento. Moitos xudeus e prosélitos adoradores de Deus seguiron a Paulo e Bernabé, que falaban con eles exhortándoos a perseverar fieis á graza de Deus. 

O sábado seguinte, case toda a cidade acudiu a oír a palabra do Señor. Ao ver o xentío, os xudeus enchéronse de envexa e respondían con blasfemias ás palabras de Paulo. Entón Paulo e Bernabé dixeron con toda valentía: «Tiñamos que anunciarvos primeiro a vós a palabra de Deus; pero como a rexeitades e non vos considerades dignos da vida eterna, sabede que nos dedicamos aos xentís. 

Así nolo mandou o Señor: “Eu púxente como luz dos xentís, para que leves a salvación ata o confín da terra”». Cando os xentís oíron isto, alegráronse e loaban a palabra do Señor; e creron os que estaban destinados á vida eterna. A palabra do Señor íase difundindo por toda a rexión. Pero os xudeus incitaron as señoras distinguidas, adoradoras de Deus, e aos principais da cidade, provocaron unha persecución contra Paulo e Bernabé e expulsáronos do seu territorio. Estes sacudiron o po dos pés contra eles e fóronse a Iconio. Os discípulos, pola súa banda, quedaban cheos de alegría e de Espírito Santo. Palabra do Señor

SALM0 99: Nós somos o seu pobo e ovellas do seu rabaño.

Apocalipse 7, 9. 14b-17: O Año apacentaraas e conduciraas cara ás fontes de augas vivas.


XOÁN 10, 27-30: Eu dou a vida eterna ás miñas ovellas.


	
Narrador: Naquel tempo, díxolles Xesús: 

Xesús: -«As miñas ovellas escoitan a miña voz, e eu coñézoas, e elas séguenme, e Eu  doulles a vida eterna; non perecerán para sempre, e ninguén as arrebatará da miña man. 

Meu Pai, que mas deu, supera a todos, e ninguén pode arrebatalas da man de meu Pai. 

Eu e o Padre somos un.». Palabra do Señor.


(Narrador-Xesús)






